google/wiki40b huggingface dataset:
Giuseppe Crispi

Tidlig liv

Han ble født den 30 juli 1781 i Palazzo Adriano i Crispi-familien, der han studerte ved seminarene i Palermo, under Nicola Chetta. Den 26 mai 1808 ble Giuseppe Crispi ordinert som øst-katolsk prest. Hans mest kjente verk er "Memorie sulla lingua Albanese", som ble utgitt i 1831 i Palermo.
Megaron

Megaron (gresk: μέγαρον, «stor hall», fra megas, «stor»), flertall megara, er en klassisk arkitektonisk grunnform eller plantype for palassbygninger fra minoisk-mykensk kultur. Det er et kvadratisk eller rektangulært rom, vanligvis med fire søyler som bærer taket og med sidevegger som skyter fram og danner en portal. Fronten var en åpen portal med to søyler og hadde en sentralt, åpent ildsted som ble ventelert gjennom et rundt vindu, koøye, i taket. Det er antatt at herskeren i området, kalt for en wánax, senere anax, hadde sin trone plassert i rommet med ildstedet. På grunn av dette er hovedrommet også kalt for «tronerommet». Det var særskilt egeisk grunnet den åpne forstuen som vanligvis var støttet av søyler. Inngangen var det trekk som bidrar til å adskille megaronen, grunnet dens posisjon som var langs den kortere veggen slik at dybden var lengre enn bredden. Det var ofte mange rom rundt det sentrale megaron, slik som arkivrom, kontorer, rom for å presse olje, verksteder, kermaikkrom, helligdommer, og lager for varer som vin, olje, og hvete.
Megaron er en klassisk hustype i antikkens Hellas og blir av mange ansett som å være forløperen til cella i det doriske tempelet. En av de mest kjente megaronene er kongens store mottakshall i palasset i Tiryns. Hovedrommet her hadde en trone mot høyre vegg og et ildsted mellom fire minoiske tresøyler i midten.
En annen er helten Odyssevs’ megaron, som er vel beskrevet i eposet Odysseen.
Pemara pugnans

Utseende

En middelsstor, brun smyger. Forvingen har noen små, gule flekker, i alle fall på undersiden.

Utbredelse

Arten er utbredt i Sørøst-Asia, fra Burma i vest til Java i øst.
Minerva Friidrett

Minerva Friidrett (omtalt som Minerva) er en friidrettsklubb fra Lillestrøm etablert i 1918.
Nobø

Nobø er et norsk varemerke og en tidligere fabrikant.
Nobø ble startet som A/S Norsk Bøttefabrik i Koefoedgeilan 7C og 9B i Ila i Trondhjem den 10. april 1918. Den første direksjonen bestod av fabrikkeier Arne Moxnes, kjøpmann Fridtjof Walseth, ingeniør Sigurd Smith-Olsen og agent Morten Lieskar. Fra 1919 var Leif Arnesen bedriftens første disponent. Fabrikken startet med bøtteproduksjon og slet tungt i mange år, men produksjonen økte gradvis med en rekke nye jern- og blikkvarer som bøtter, baljer, vaskekjeler, koks- og kullbokser, feiebrett, vannøser, hagesprøyter, latrinespann, renovasjonsbeholdere og stumtjenere, arkivskap, skrivebord og elektriske ovner. I 1927 startet man produksjonen av radiatorer, og i 1928 kjøpte man selskapet A/S Trondhjems Blikemballagefabrik med tilhørende tomt i Østmarkveien 6 på Lade.
I 1938 døde direktør Arnesen, og Ingemann Torp var deretter administrerende direktør frem til sønnen Kåre I. Torp overtok i 1962. Navnet ble endret til NOBØ Fabrikker A/S i 1940. «NOBØ» ble etterhvert skrevet som «Nobø», som forøvrig var fabrikkens navn i dagligtalen ved siden av det folkelige økenavnet «Bøtta». Fabrikken ble totalskadet under et brann pinseaften den 4. juni 1949, og nye lokaler med 11 500 kvadratmeter gulvflate ble innviet den 1. juli 1951. Man introduserte nye produkter som eksosanlegg, kjøleradiatorer for transformatorer, rakettcontainere og aluminiumspostkasser. I 1960-årene gikk man over til å satse mer målrettet på produksjon av varmeovner og lignende.
Virksomheten ble i 1972 utvidet til å også omfatte en fabrikk på Stjørdalshalsen, og man gikk over til kun å produsere produkter og tilbehør til elektrisk oppvarming. Nobø Fabrikker AS gikk konkurs i 1992, men fabrikken på Stjørdalshalsen ble videreført som Nobø Electro AS. Den 1. januar 2003 ble selskapet kjøpt av det irske industrikonsernet Glen Dimplex Group, og den 1. april 2007 ble Nobø Electro AS og Siemens Electrical Heating AS fusjonert i Glen Dimplex Nordic AS, et heleid norsk datterselskap av Glen Dimplex Group. Nobø inngår her som ett av flere merkenavn sammen med blant andre Dimplex, EWT og Siemens.
IMac

iMac G3

Den første iMac ble presentert i mai 1998 og var da grensesprengende med sitt kompakte design. Den hadde en G3-prosessor med 233 MHz og kom med en platelager på 4GB og kunne ta max 384 MB minne. Den hadde en innebygd 15" CRT-skjerm. Den første modellen var i salg i seks oppdaterte versjoner fram til januar 2002 da den ble avløst av iMac G4.

iMac G4

iMac G4 ble lansert i januar 2002. Den hadde LCD-skjerm og kom i 15", 17" og 20" (lansert november 2003). Modellen kom med 40 eller 60 GB platelager og kunne ta max 1 GB minne.  Den hadde en stor sokkel (halvkule) som inneholdt selve datamaskin-delen og skjermen var festet til en arm . Den ble oppgradert tre ganger. Denne var i salg fram til august 2004.

iMac G5

iMac G5, lansert august 2004, hadde et helt nytt design med alle komponenter innebygd bak skjermen. Den kom i 17" og 20" med widescreenformat. Den har en vertial CD/DVD-stasjon på siden. Denne modellen kom med en PowerPC G5 prosessor med en hastighet på 1,8 GHz. Den hadde 256MB RAM som standard og kunne oppgraderes til 2,0 GB.

iMac G5 med iSight

Denne modellen ble lansert i oktober 2005. Den fikk et tynnere design og et lite webkamera på toppen av skjermen som heter iSight som kunne brukes sammen med iChat og Photo Booth som ble lansert samme dag. Den ble levert sammen med fjernkontrollen Apple Remote som kunne brukes sammen med Front Row.

iMac (Intel prosessor)

Modellen ble lansert i januar 2006. Dette var Apples første maskin med Intel prosessor, Intel Core Duo. Den har samme design som sin forgjenger, men er ganske annerledes på innsiden. Den har bl.a. ny prosessorarkitektur, Intel Core Duo-prosessorer som kjører på 1,83 GHz, 2,0 GHz og 2,16 GHz, og oppgraderbar til 2,33 GHz med henholdsvis 17" og 20" store skjermer.
I september 2006 ble denne iMacen oppdatert; den fikk bedre skjerm og kunne leveres med skjermstørrelse opptil 24". Ny prosessor Intel core 2 duo og en 24".

iMac aluminium

Modellen ble lansert 8. august 2007. Den har fått et helt nytt og mye tynnere design. Den hvite plasten er borte til fordel for glass og aluminium. Den leveres med et nytt tastatur i aluminium som har samme taster som MacBook. Denne iMacen finnes i to størrelser, 21,5" og 27".
Modellrekken ble oppgradert høsten 2009. Den tilbys nå i to størrelser: 21.5", og 27". Begge har trådløst tastatur og mus (Apple Magic Mouse) inkludert i prisen, 3,06 GHZ Intel Core 2 Duo prosessor (unntatt dyreste modell med 2,66 GHZ Intel Core i5) og 4 GB internminne (RAM).

iMac aluminium unibody

Denne modellen ble sist oppdatert 3. mai 2011
Den har Thunderbolt, Facetime HD, AMD Grafikk og Sandy Bridge-prossesor.
Kapp Amsterdam

Kapp Amsterdam er et nes i Nordenskiöld Land på Spitsbergen på Svalbard. Neset markerer det nordvestlige innløpet til Sveabukta som fortsetter nordover til Sveagruva.
Kapp Amsterdam ligger 15 km fra Sveagruva og er utskipningshavnen til Store Norske Spitsbergen Kulkompani. Kullet fraktes med lastebiler fra Sveagruva til kaianlegget. I mars 2011 var det en kullbrann i en haug med rundt 80 000 tonn kull på Kapp Amsterdam.
I september 1946 oppførte bygningsarbeidere fra Sveagruva en fyrlykt på kappet ved innseilingen til Sveagruva. Lykta var i drift fra 17. september samme år.
Kapp Amsterdam har sitt navn etter det svenske selskapet A/B Sveas dampskip «Amsterdam» som ankret opp i området 11. august 1917.
Nordsamisk Wikipedia

Nordsamisk Wikipedia (Sámegiel Wikipedia) er den nordsamiske utgaven av Wikipedia. Den ble opprettet 20. juli 2004.
Parasciton

Utbredelse

Arten lever i Australia (Northern Territory).
Basketball under Sentralamerikanske og karibiske leker 2010

Basketball under Sentralamerikanske og karibiske leker 2010. Basketball var en av flere sporter i de tjueførste sentralamerikanske og karibiske leker som ble arrangert i Mayagüez på Puerto Rico i perioden 18. juli til 1. august 2010. Det var tjueførste gangen som basketball var med i de sentralamerikanske og karibiske leker. Det var to turneringer, en for menn og en for kvinner. Puerto Rico vant begge.
Mauseidvåg og Solevåg Idrettslag

Historikk

Klubben ble stiftet juni 1945 som Mauseidvåg Idrettslag. Før 1990-sesongen i 5. divisjon skiftet klubben navn til Sula Fotballklubb, men sesongen endte med sisteplass og nedrykk til 6. divisjon. Etter at klubben hadde rykket opp til 4. divisjon i 1999, skiftet klubben navn til dagens, Mauseidvåg og Solevåg Idrettslag. Sesongen endte for øvrig med en 8.-plass.
Jacques Santer

Liv og virke

Jacques Santer ble født som sønn av en politimann. På morssiden var slekten arbeidere og vinbønder, og på farssiden en gammel bondeslekt fra Junglinster.
Han ble valgt som statsminister i Luxembourg i 1984 og gjenvalgt i 1989 og 1994. I løpet av denne perioden var han i tillegg også minister for ulike departementer. Han var fra 1995 til 1999 president for Europakommisjonen. Korrupsjonspåstander førte til at hele kommisjonen trakk seg.
Han var medlem av Europaparlamentet mellom 1999 og 2004, og fra 2002 til 2004 medlem av konventet.
Søren Holm

Liv

Han studerte ved Københavns universitet og ble cand. theol. i 1926 og cand. mag. i historie og kristendomskunnskap i 1928. Deretter var han lærer i Randers og Ålborg, før han i 1943 ble utnevnt til dosent i systematisk teologi ved Københavns universitet. I 1947 ble han professor.

Verk

Holm utga flere religionshistoriske lærebøker, men han er også kjent som idehistoriker. Han skrev blant annet om Schopenhauers Ethik (1932), Paul Tillich (1942) og Søren Kierkegaards Historiefilosofi (1952). Bredt anlagte framstillinger er Religionsfilosofien i det tyvende Aarhundrede (1952), Tanker og Livssyn i det tyvende Aarhundrede (1951), Oplysningstiden (1959) og Romantiken (1972). Han utga også en filosofihistorie i seks bind (1956–67). Dessuten utga Holm egne filosofiske verker, som Moralens Grundproblem (1936), Religionsfilosofiske Essays (1943), Ontologi (1964) og Mythe og Symbol (1971).
Holms Protestantisme utkom i norsk oversettelse ved Leif Kristiansen i 1968.

Utmerkelser

Holm ble utnevnt til æresdoktor ved Universitetet i Åbo i 1970.
Kvinnelinje

Kvinnelinje eller morslinje er i genealogi og delvis i historie et begrep som viser til et mannlig eller kvinnelig menneskes matrilineære opphav, det vil si mor, mormor, mormors mor og videre oppover. Motsatt heter det mannslinje eller farslinje hvor det er snakk om far, farfar, farfars far og videre oppover.
Når det gjelder adel er de tilsvarende, men arkaiske begrepene spinneside og sverdside.
I genetikk snakker man om mitokondrielt opphav og Y-kromosomalt opphav.
Lørenskog Mannskor

Lørenskog Mannskor ble stiftet i Folkets Hus den 1. februar 1920 under navnet Lørenskog Arbeiderpartis Mandskor. Initiativtakerne var medlemmer i Lørenskog Arbeiderparti, og til å begynne med måtte koret gi sitt samtykke dersom personer som ikke var medlemmer av Arbeiderpartiet ville bli med i koret. Kravet om oppmøte på øvelsene var strengt, og allerede etter drøyt tre måneders virksomhet ble seks mann strøket fra medlemslistene på grunn av manglende oppmøte. Den politiske tilknytningen var omstridt, og på generalforsamlinga 1. oktober 1921 ønsket flertallet å løsrive koret fra politisk innflytelse. Korets navn ble endret til Lørenskog Mandskor, og partitilhørighet var etter dette ikke lenger noe krav for å bli tatt opp i koret.
Ved krigens slutt i 1945 var det 94 aktive sangere i koret, men ved 50-årsjubileet hadde medlemstallet sunket til 20. Fra 1980-tallet har antallet medlemmer ligget stabilt rundt 50, og i 2013 teller koret fortsatt 40 aktive.
De første åra leide koret øvelseslokaler flere steder, før det i 1930 kjøpte Bergstrøms verksted i Kjennveien 1, som etter hvert fikk navnet Sangerhallen. Dette var korets tilholdssted fram til 1963 og ga også støtet til Sangerhallens dameklubb. Fram til 1986 øvde koret stort sett i Brogården på Fjellhamar, men fra 1989 har Fjellhamar kirke vært fast øvingslokale.
Lørenskog Mannskor sto i flere år som arrangør av Akershus Sangerforbunds konserter, og siden 2004 har koret annet hvert år sammen med Lørenskog Damekor vært arrangør av Lørenskog Sangfestival. Et annet fast fellesinnslag med damekoret er adventskonserten i Fjellhamar kirke. Koret har også gjort suksess med allsangkonserter i Storstua.
Koret har et nært samarbeid med Lørenskog Damekor og har holdt konserter sammen med Trond Granlund og Bjelleklang. Til kommunens 100-årsjubileum i 2008 spilte koret inn CD-en/DVD-en Vi jubler, der tittelsporet var laget til jubileet. En annen av melodiene, «Losbylinna», hvor Trond Granlund var solist, gikk inn på Norsktoppen i januar 2008. Sangen kapret to førsteplasser og lå åtte uker på lista.
Dirigent for Lørenskog Mannskor er Kjetil Aamann.
Joseph Barbera

Personlige forhold

Joseph Barbera var sønn av Vincent Barbera og Francesca Calvacca, som var italienske immigranter fra Sicilia. Han var gift med Dorothy Earl fra 1935 til 1963 og med Sheila Holden fra 1963 og frem til sin død. Han hadde tre barn med sin første kone. 
Barbera døde av naturlige årsaker i sitt hjem i Studio City, 95 år gammel.
Bo'ai

Bo'ai (kinesisk: 博爱县; pinyin: Bó'ài Xiàn) er et fylke i provinsen Henan i Folkerepublikken Kina. Det ligger under byprefekturet Jiaozuo.
Fylket hadde 417 081 innbyggere i 1999.

Kulturminner

Qingtian He-steinrelieffene (Qingtian He moya, 青天河摩崖) fra Sør- og nord-dynastienes tid og frem til Tangdynastiets tid ble i 2006 oppført på Folkerepublikken Kinas liste over kulturminner.
Telodorcus ternatensis

Utseende

En middelsstor til stor (hannen 30-55 millimeter), halvmatt, brunsvart, nokså bred hjortebille, hannens kjever er lange og rette med noen få, små tenner, disse er ganske variable. Hunnen er mye mindre enn hannen, nokså tett og grovt punktert.

Utbredelse

Arten er utbredt på Molukkene.
Boksing under Stillehavslekene 1963

Boksing under Stillehavslekene 1963. Boksing var en av flere sporter som var med i de første Stillehavslekene som ble arrangert i Suva på Fiji i perioden 29. august til 8. september 1963. Utøvere fra fem nasjoner deltok i konkurransene, det ble konkurrert i åtte vektklasser, kun for menn. Fiji ble beste nasjon med fire gullmedaljer foran Cookøyene med to.
Stig Hvalryg

Biografi

Hvalryg spiller i Bodil Niska kvartett, Richard Badendyck kvartett, i Willy Andresen kvartett, Frode Thingnæs kvartett, Michael Block trio, Tore Sandnæs trio, med Inge Stangvik/Eivin Sannes, samt er med i Eivin Sannes sitt «Dexter Gordon project».
Videre har han deltatt på utgivelser med: 
Per Høglend Quintet (2001) og Septett (Psychiatri meets jazz og Mind and Music, 2003),
Ingar Kristiansens The Sinatra songbook (2001),
Anne Landes Largoland (2005) og
Per Husby/Anne Lande's Sakte sanger.
Med Sture Janson, Jens Fossum og Kåre Garnes har han spilt i «Fire bassister», som fremførte på hyllesten til Erik Amundsen (2006).
På Oslo Jazzfestival 2006 var han med i Majken Christiansens kvartettoppsetning «Tribute to Ella Fitzgerald». Han har også spilt med David Arthur Skinner og Bjørn Vidar Solli i Diagonal Jazzband og David Skinner og Bjørn Vidar Solli Kvartett, blandt annet på Lancelot i Asker og Swing'n'Sweet Jazzklubb i Bergen.
Sekret

Sekret var i eldre tid, særlig i middelalderen, en fyrstes personlige segl, også kjent som det lille seglet eller privatseglet. Seglet ble brukt til fyrstens fortrolige brev eller privatbrev. Sekretseglet ble gjerne forvaltet av en egen embedsmann, i Norge tidvis av en egen kansler for sekretet, også mer allment betegnet privatseglbevarer (jf. engelsk Lord Privy Seal). Sekretet hadde sitt motstykke i riksseglet, det store seglet, som ble brukt på statens vegne.
Bregnegrotten

Bregnegrotten (italiensk: Grotta delle Felci) er en hule på Capri i Campania i Italia.
I grotten ble det gjort 549 arkeologiske funn av fossiler fra neolittisk tid.
Jemen under VM i friidrett 2015

Resultater

(q – kvalifisert, NM – ikke noe gyldig resultat, SB – årsbeste)
Laugskollen

Laugskollen er en kolle i Oppegård kommune, Akershus. Med sine 173,6 moh. er den det nest høyeste punktet i kommunen.
Mokofane Kekana

Idrettskarriere

Kekana fikk sølv på 3000 meter hinder under det sørafrikanske U23-mesterskapet i friidrett i 2015. I 2017 kom han på sjuendeplass på 10.000 meter under det sørafrikanske mesterskapet for senior, og han deltok i Sommeruniversiaden 2017, der han kom på femteplass på halvmaraton, og Sør-Afrika fikk der sølv i lagkonkurransen i halvmaraton. Han deltok også på 10.000 meter, der han kom på sjuendeplass. Han kom på sjuendeplass i det sørafrikanske mesterskapet på 10 km gateløp. 
Han vant 10.000 meter og fikk sølv på 5000 meter under det sørafrikanske universitetsmesterskapet i 2018. I det sørafrikanske mesterskapet på 10 km gateløp kom han på sjuendeplass. Han fikk bronse på 10.000 meter under Sørafrikansk mesterskap i friidrett 2019, og vant 10.000 meter under Sommeruniversiaden 2019 i Napoli i Italia.
Monte Carlo (radioprogram)

Monte Carlo på P3 er en dansk humoristisk radioprogram som gikk på DR P3 fra 2012 til 2014. Programmet gikk hverdager mellom 14:00-16:00 og ble ledet av Esben Bjerre Hansen og Peter Falktoft.
Wimbledon-turneringen 2008

Wimbledon-turneringen 2008 ble spilt mellom 23. juni og 6. juli i London og er en Grand Slam-turnering i tennis på gress. Det var 122. gangen turneringen ble arrangert. Roger Federer, som har vunnet singlefinalen for herrer fem år på rad, var førsteseedet. Han tapte finlaen til Rafael Nadal fra Spania. Årets French Open vinnere Ana Ivanović var seeded som nummer en i dameturneringen, men hun tapte i tredje runde til Zheng Jie med 1-6, 4-6. Singleturneringen for damer ble vunnet av Venus Williams, hun vant finalen over sin søster Serena Williams.
Kraftverkene i Orkla

Kraftverkene i Orkla er et system av vannkraftverk som utnytter vannføring og fallhøyder i Orklavassdraget med bielver. Nedbørsfeltet ligger i Oppdal, Tynset, Meldal, Rennebu og Orkdal kommuner.
Kraftverkene i Orkla DA er selskapet som ble opprettet med formål å utbygge Orklavassdraget, det ble vedtatt opprettet 1973 av Hedmark Kraftverk, Sør-Trøndelag Kraftselskap og Trondheim Elektrisitetsverk. Fellesselskapet fikk navnet Kraftverkene i Orkla (KVO). Konsesjonssøknad for samlet utbygging ble levert NVE i januar 1975 (første søknad for begrenset utbygging av Orkla/Grana i 1971), og godkjent av Stortinget i mai 1978 (tillatelser til noen endringer i planene ble gitt årene etter). Den planglagte neddemmingen av landområder skapte strid og det ble demonstrasjoner blant annet i Innerdalen i Kvikne i 1980. Utbyggingen kostet i alt 2737 millioner kroner (i 1985), medregnet kraftlinjer, noe som er omtrent 14 % over opprinnelige budsjett. Selve kraftverkene sto for omtrent halvparten av byggekostnadene, mens regulering utgjorde en firedel. Kraftverkene gir en samlet årsproduksjon på omkring 1.300 GWh. Utbyggingen omfattet fem magasiner, 100 km tunneler, og 100 km veier. Det gikk med over 5000 årsverk arbeidsinnsats i byggingen, mens det kreves om lag 30 personer til løpende drift av kraftverkene. 
Fra 1978 til 1985 ble fem kraftverk langs Orkla satt i drift. Driftssentralen ble bygd 1982 og ligger på Berkåk i Rennebu, teknisk operatør er TrønderEnergi. Produksjonen i et middelår er 1250 millioner kWh. Investeringskostnaden ved utbyggingen var 3,10 kr/kWh (i 1986 korrigert for konsumprisindeks og kapitalkostnader i byggeperioden). Utbyggingen medførte neddemming av arealer og redusert vannføring i elvene. Utbyggingen omfattet Ulset, Litjfossen, Brattset, Grana og Svorkmo kraftverker. Anlegg av tunneler ble blant annet utført med fullprofil boremaskiner på opp mot 4,5 m. Magasinene er utført både som steinfyllingsdammer (f.eks. Falningsjøen) og betongdammer (f.eks. Sverjesjøen). Svorkmo kraftverk har ikke reguleringsmagasin, men tar vann direkte fra Orkla. Svorkmo kraftverk skulle blant annet bidra til å hindre at økt vannføring fra kraftverkene lenger oppe skulle skape isproblemer. Kraftverk nedstrøms utnytter vannføring fra kraftverk lenger opp i vassdraget slik at Svorkmo kraftverk kan utnytte vann fra alle kraftstasjonene ovenfor. Det totale nedbørsfeltet er 2642 km² og det totale årlige tilsiget er 1833 millioner m² vann.
Utbyggingen medførte reduserte vannføring i sideelver og endret vannføring i selve Orkla. Reguleringsmagasinene førte også til neddemming av følgende områder (dekar i tillegg til naturlige innsjøer): Falningssjøen 1900 dekar, Sverjesjøen 350 dekar, Innerdalen 6500 dekar, Nerskogen 6900 dekar, totalt havnet over 15.000 dekar mark under vann. Neddemmingene innebar også flytting av 13 setre, 3 naust og 23 hytter.
Glas (bilmerke)

Glas, Hans Glas GmbH, Isaria Maschinenfabrik, Dingolfing, Tyskland, bilprodusent i perioden 1955–1968.
Glas hadde lenge produsert jordbruksmaskiner, da man i 1951 lanserte småbilen Goggo, den første i Tyskland. Goggomobil ble produsert 1955 og var tilgjengelig i flere motoralternativer: 250cc, 300cc og 400cc, 2-sylindret totaktsmotorer. Da markedet for småbiler ble mindre satset Glas på store luksussedaner og coupéer som Glas 1700 og Glas V8. Disse modellene ble designet av italienske Frua. Etterspørselen etter bilene var ikke så store som man trodde, og Glas ble kjøpt opp av BMW i 1966.
Tic

Tic, flertall tics, er en betegnelse for plutselig, ufrivillig, kortvarig sammentrekning av muskler i ansikt eller hals. Disse kalles motoriske tics. Tics kan også ytre seg som lyder i form av kremting, hosting, banning eller gjentagelse av bestemte ord, og disse kalles vokale tics.
Motoriske tics kan ytre seg som grimaser, kniping i øynene eller små rykninger. Lignende muskelrykninger kan sees ved ansiktsnevralgi. Tics forekommer også som symptom ved Tourettes syndrom.
Tilstanden starter i barndommen og er ofte forbundet med tvangslidelser, hyperkinetiske forstyrrelser (ADHD) og andre psykiatriske tilstander. Under stress, utmattelse eller opphisselse øker forekomsten av tics. Årsaken til tics er forstyrrelse i hjernefunksjonen. Hemmende nervebaner i hjernen fungerer ikke slik som de skal og dermed blir enkelte grupper av nerveceller overaktive. Tilstanden er ufarlig. Tics-lidelser vil ikke kunne kureres ved behandling.
Barns lek

Beskrivelse

Maleriet viser et bytorg, med en elv og landsbygd på venstre side og en bygate som strekker seg ut i horisonten på høyre side. Over alt, inkludert inntil og inni bygningene, ses barn i intens utfoldelse.
De omtrent to hundre barna på maleriet er i alder fra småbarn til ungdommer, og er konsentrert opptatt med en stor mengde - rundt 80 - ulike leker. Scenen er nærmest overbefolket og lekene nesten encyclopedisk skildret. Selv i det roligere øverste venstre hjørnet av maleriet finner vi barn som bader i elva. Bildet har ikke noen enhetlig fortelling, men inviterer tvert i mot til å la øynene vandre fra den ene vesle scenen til den neste. Slik likner det på flere andre Bruegel-verk, for eksempel Kampen mellom karneval og faste og Nederlandske ordspråk.
Lekene som er avbildet tilhører mange årstider, fra våren og sommerens badeaktiviteter, lekebryllup og sankthansbål, til vinterens kakemenn (sannsynligvis en type nederlandske duivekater).

Tolkning og betyding

Bruegels verk har vært tillagt en mengde ulike betydninger, og har vært tolket på mange ulike måter. Enkelte har ment at det antagelig var det første i en planlagt serie som skulle representere menneskehetens aldre, der Barns leker i så fall ville representert barndommen . 
Noen ser altså maleriet som et symbolsk verk. Det kan i så fall tolkes negativt, som en fortelling om menneskehetens unyttige og umoralske lek, eller det kan tolkes mer positivt. Andre har tvert i mot tolket maleriet som en form for et "konversasjonsverk" , ment for å invitere til sosial samtale i nederlandske kjøpmannshjem.
På grunn av detaljrikdommen i verket har Barns lek vært en uvurderlig kilde til kulturhistorisk kunnskap om barns lek i middelalderens Europa.